Nobuyoshi Araki

O Nobuyoshi Araki (荒木 経惟, Araki Nobuyoshi, 25 de mazzo do 1940) o l'é un fotògrafo giapponeise e artista contemporanio conosciuo into mondo profescionâ co-o monònimo de Arākī (アラーキー). Conosciuo sorviatutto pe-a seu fotografia ch'a unisce erotiçismo e bòndage inte un contesto de fine art, o l'à pubricou ciù de 500 libbri.

 Zoventua e educaçion 
O Araki o l'é nasciuo à Tokyo a-i 25 de mazzo do 1940. O l'à studdiou film e fotografia à l'universcitæ de Chiba da-o 1959, e o l'à reçevuo a laurea into 1963. O l'à travaggiou pe l'agençia de pubriçitæ Dentsu, donde, into 1968, o l'à incontrou a seu futua moggê, a saggista Yōko Aoki.

 Carriera inte l'arte 
O Araki o l'é un di artisti giapponeixi di ciù prolifichi. Tente de seu fotografie en de natua erotica, bansigando intra l'arte e a pornografia. Intra i seu book fotografichi s'attreuva Sentimental Journey (1971), "Viægio sentimentâ", e Tokyo Lucky Hole (1990) "O beuso fortunnou de Tokyo". Sentimental Journey "1972–1992" o l'é un diario da seu vitta con a seu moggê Yōko, ch'a moià de cancro ovarico do 1990. Sentimental Journey o mostra a cobbia imbarcâ in sciâ vitta da maiæ—a seu luña de amæ e relaçioin sessuæ. De föto piggiæ inti urtimi giorni da Yoko en stæte pubricæ into libbro Winter Journey.

O Parr e o Badger an incluso quattro di libbri do Araki into primmo volumme da seu istöia di book fotografichi: Zerokkusu Shashincho 24 (Album de föto a-o Xerox), Senchimentaru na Tabi (Viægio sentimentâ), Tokyo Lucky Hole, and Shokuji (A ribòtta).

O Araki o l'à contribuio co-a fotografia a-e serie animæ de Sunrise Brain Powerd.

Into 1981, o Araki o l'à diretto High School Girl Fake Diary (女高生偽日記, Jokōsei nise nikki), "Un diäio fäso de unna zoene de scheue superioî" un film roman pòrno pe-o studio Nikkatsu. O film o l'é resultou unna deluxon pei fan do Araki e do genere pink film.

A muxicista islandeise a Björk a l'é unn'ammiatoa do lou do Araki, e a l'à servio comme uña de seu modelle. A-a seu domanda, o l'à fotografou e covertiñe e e pagine interne do seu album remix do 1997 Telegram. Ciù de reçente, o l'à fotografou a cantante pòp Lady Gaga.

Into 2005, un direttô american, o Travis Klose, o l'à registrou un documentäio in sciô Araki ciammou Arakimentari, ch'o tratta do seu stî de vitta e lou.

O Araki o l'é stæto diagnosticou co-o cancao a-a prostata into 2008; O l'é passou con successo a chirurgia pe arretiâ o tumore.

Into 2010, o gatto do Araki, o Chiro, o l'é mòrto de vegiäia.

Into ötobre do 2013, o Araki o l'à perso a vista into seu euggio drito pe unn'ostruçion de l'artëia da retina. L'artista de 74 anni o l'à deuviou l'esperiensa comme unna inspiraçion pe exibiçion Love on the left eye, "Amô in sce l'euggio mancin" tegnuo a-i 21 de zugno do 2014 a-a Taka Ishii Gallery de Tokyo.

Commissionou da-a label Italiaña de luscio a Bottega Veneta, o Araki o l'à fotografou a Saskia de Brauw e o Sung Jin Park à Tokyo pe-a campagna primmaveia/estæ do 2015.

 Controversie 
O Araki o l'é conosciuo pe-a seu mainea intima de approciâse a-e seu modelle. Quande i gh'an domandou into 2011, o s'à vantou d'avei guägnou a seu intrâ graçie a-o sesso.

Pe l'arvî do 2018, Kaori, unna modella ch'a l'à posou pe-o Araki da-o 2001 a-o 2016, a l'à scrito un pòst inte un blòg in sciâ seu relaçion co-o Araki into quæ lê a l'ò accaxonou l'atro d'aveila sfruttâ inte finanse e inte l'arte. A Kaori a l'à confermou che "lê a travaggiava sensa un contratto, a vegniva sottomissa into piggiâ parte inte fotografie sccette in fronte a di sconosciui, a no l'ea pagâ in regola e che e imagine de lê nua ean despesso deuviæ sensa o seu consenso." Into 2017, quande a l'ò domandou che o finisse de repubricâ o exibî de seu fotografie, o Araki o l'à scrito a-a Kaori, avvertendoa che lê a l'aiva nisciun drito. Lìe a l'à decciarou che l'esperiensa a gh'à fæto guägnâ do trauma psicològico e unna cattia salute. A Kaori a l'à decciarou che o that the movimento Me Too a l'à encoraggiâ à contâ questa stöia. Queste accuse an generou de domande à propòxito de dinamiche de poei intra un fotògrafo e o seu soggetto. Pe fâ conosce a situaçion da Kaori o gruppo de attiviste Angry Asian Girls Association a l'à protestou à l'avertua de unna exibiçion de fotografie do Araki a-a C/O Berlin pe-o Dexember do 2018.

 Premmi 
miniatura|Unna Ricoh GR1, fotocammia portatile à pellicoa, firmâ da-o Araki
 1964: Premio Taiyō pe reportage fotografico, Giappon.
 1964: Premio Sun, Giappon.
 1990: Premio Shashin-no-kai da Photographic Society of Japan
 1991: Setten Premio Higashikawa.
 1994: Grand Prix do Japan Inter-Design Forum.
 2008: Austrian Decoration for Science and Art.

 Pubricaçioin do Araki (seleçionæ) 
 Zerokkusu Shashincho 1–25 = Album de föto a-o Xerox 1–25. Unna serie de libbri auto produte con unna fotocopiatoa, pubricæ da-o 1970, ognuña inte unna ediçion de 70 còpie.
 Senchimentaru na Tabi. = Viægio sentimentâ.
 Senchimentaru na Tabi. Tokyo: Auto pubricou, 1971. Titolo e testo in Giapponeise. 100 fotografie in gianco e neigro.
 Sentimental Journy. Tokyo: Kawade Shobo Shinsha, 2016. ISBN 978-4-309-27700-4. Ediçion Facsimile. Con unna introduçion in giapponeise e ingleise do Araki. Tegnio inte un cofanetto con unna cartoliña.
 Tokyo Lucky Hole = O beuso fortunou de Tokyo.
 Tokyo Lucky Hole 1983–1985 Shinjuku Kabuki-cho district. Tokyo: Ohta Shuppan, 1990. 272 pagine.
 Tokyo Lucky Hole. Colònia: Taschen. COn testo do Akira Suei e do Akihito Yasumi traduto in ingleise, franseise e tedesco. 704 pagine. 1997, ISBN 9783822881897; 2005, ISBN 9783822846810; 2015,ISBN 9783836556385.
 Shokuji = A ribòtta. Tokyo: Magazine House, 1993. 32 fotografie in gianco e neigro e 28 coloræ. Con un testo do Araki.
 Self, Life, Death = Sé, Vitta, Mòrte. New York: Phaidon, 2005. Editou da-o Akiko Miki. ISBN 9780714845555.
 Photography for the Afterlife = Fotografia de l'otrevitta. Tokyo: Heibonsha, 2014. ISBN 978-4582278118. Con un saggio do Mario Perniola, "Araki's Hell"=L'inferno do Araki.
 Tokyo. Munego: Pinakothek der Moderne; Solo fotografia, 2017. 28 dittichi. Con saggi. Ediçion da 300 còpie.
 Unna indagine retrospettiva de 560-pagine do còrpo de l'euvia do seleçionâ da l'artista mæximo.

 Film 
 Film do Araki 
 High School Girl Fake Diary (女高生偽日記, Jokōsei nise nikki) (1981)
 Ai no Shinsekai (愛の新世界, Ai no Shinsekai) (1994)
 Flower Rondo 3 (2002) – documentäio curto
 Flower Rondo 4: Kakyoku (2003) – documentäio curto
 Painting Flowers in the Sky Over the Balcony (2004) – documentäio
 Fuyuharu (2004) – documentäio curto

 Film in sciô Araki 
 A Live DVD Araki Overseas 1997 – 2000 (2002) – documentäio
 Arakimentari (2004) – documentäio diretto da-o Travis Klose

 Film in sciâ vitta do Araki 
 Tokyo Biyori (1997) –dramma biografico basou in sciâ vitta da Yoko Araki, a moggê do Nobuyoshi Araki. scrito da-o Nobuyoshi Araki e o Ryo Iwamatsu, e diretto da-o Naoto Takenaka. A cobbia Araki a l'é stæta depinta da-o Naoto Takenaka e o Miho Nakayama. O Araki o l'à fæto un cameo comme conduttô de treno.

 Exibiçioin 
 2005: Araki, Galleria Anton Kern, New York City.
 2006: Implosion (Ten Year Anniversary), Galleria Anton Kern, New York City.
 2008: Friends and Family, Anton Kern Gallery, New York City.
 2009: Araki, Anton Kern Gallery, New York City.
 2010: Exposed: Voyeurism, Surveillance, and the Camera Since 1870, San Francisco Museum of Modern Art, San Francisco.
 2015: The Pistils Waltz, Gallery 51, Antwerp.
 2018: The Incomplete Araki, Museum of Sex, New York City.
 2018: Nobuyoshi Araki: KATA-ME, Galleria Rat Hole.
 2018: Nobuyoshi Araki: Monstrous Paradise, Galleria RuArts, Mosca.

 Colleçioin 
L'euvia do Araki a l'é tegnua inte queste accuggeite pubriche permanente:

 Israel Museum, Gerusalemme
 Tate, Londra
 San Francisco Museum of Modern Art, San Francisco, California
 Museum of Contemporary Art, Chicago
 Art Institute of Chicago
 The National Science and Media Museum, Bradford, UK
 The Stedelijk Museum, Amsterdam
 Museum für Moderne Kunst, Francofòrte
 Goetz Collection, Munego, Germania

 Nòte 

 Atri progetti 

 Ligammi de feua 
 Sito offiçiâ (in giapponeise)
 "Nobuyoshi Araki: Intimate photography: Tokyo, nostalgia and sex" in ingleise do C. B. Liddel pe-o The Japan Times.

Categorîa:Biografìe
Araki, Nobuyoshi